Roberto Repole

**Roberto Repole** (født 1967) er en italiensk geistlig og katolsk erkebiskop av Torino og biskop av Susa. Han ble kreert til kardinal i desember 2024.
## Liv og virke
### Prest
Etter å ha fullført videregående skolegang i 1986, studerte Roberto Repole katolsk teologi ved Valsalice gymnasium i Torino og ble ordinert til prest for erkebispedømmet Torinoden  13. juni 1992 av kardinal Giovanni Saldarini. I 1998 oppnådde han sitt lisensiat, og tre år senere doktorgrad i systematisk teologi ved Det pavelige gregorianske universitet i Roma. 

Fra 2011 til 2019 var han president i den italienske teologiske forening. Han var også direktør for Torino-avdelingen av det teologiske fakultet i Nord-Italia i flere år. 

For å markere femårsdagen for pave Frans' pontifikat redigerte Repole *La Teologia di Papa Francesco*, en 11-binds serie med teologers analyser. Den emeriterte pave Benedikt XVI uttrykte overraskelse at man hadde medtatt et bidrag av teologen Peter Hünermann, som ifølge Benedikt, hadde rettet heftige angrep på hans læremyndighet.

Til og med vintersemesteret 2021/22 underviste han som professor i systematisk teologi ved Det teologiske fakultet i Torino.  Fokus for hans tallrike fagtidsskriftsessays, publikasjoner og forelesninger var på ekklesiologi, ordinasjonstjenesten og historien og utformingen av kirkesynoder.

### Erkebiskop av Torino, biskop av Susa
Den 18. februar 2022 rapporterte italienske medier samstemt at pave Frans hadde utnevnt Repole til erkebiskop av Torino for å etterfølge Cesare Nosiglia, som fratrådte på grunn av sin høye alder.  Den offisielle utnevnelse som erkebiskop fant sted 19. februar 2022. Samtidig bestemte paven foreningen av erkebispedømmet Torino *in persona episcop*i med bispedømmet Susa, hvortil Roberto Repole ble utnevnt til biskop på samme tid.  Repoles forgjenger som erkebiskop av Torino, Cesare Nosiglia, hadde da allerede ledet bispedømmet Susa som apostolisk administrator siden 2019. 

Repoles navn var ikke blitt tippet i tidligere spekulasjoner i mediene. I januar 2022 hadde *La Repubblica* nevnt seks prelater som kandidater: erkebiskopen av Modena og biskopene av Ferrara, Pinerolo, Mondovì, Ventimiglia og Gorizia. Som outsidere nevnte avisene presten, teologen og redaktøren Saverio Cannistrà, og munken Donato Ogliari, abbed av Monte Cassino. Det var uvanlig at noen i landet ble utnevnt til erkebiskop uten allerede å være biskop. 

Han var den første født i Torino som ble erkebiskop der siden utnevnelsen av Agostino Richelmy i 1897, og den første utdannet ved Torinos teologiske fakultet som ble utnevnt til erkebiskop.

Erkebiskop Cesare Nosiglia bispeviet sin etterfølger den 7. mai 2022 foran katedralen i Torino. Medkonsekratorer var erkebiskopen av Vercelli, Marco Arnolfo, og emeritert biskop av Susa, Alfonso Badini Confalonieri. Innsettelsen  i Susa bispedømme fant sted et døgn senere.

I Den italienske bispekonferanse ble Repole medlem av Kommisjonen for katolsk utdannelse. I oktober 2022 ble han valgt til visepresident for Den regionale bispekonferanse i Piemonte og Aostadalen.
### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

## Utvalgte skrifter
;Bøker
Blant hans publikasjoner kan nevnes:

**Il pensiero umile. In ascolto della Rivelazione* (Città Nuova, 2007)
**Seme del Regno. Introduzione alla Chiesa e al suo mistero* (Esperienze)
**L'umiltà della Chiesa* (Qiqajon, 2010)
**Come stelle in terra. La Chiesa nell'epoca della secolarizzazione* (Cittadella, 2012)
**Dono* (Rosenberg & Sellier, 2013)
**La vita cristiana* (Edizioni San Paolo, 2013)
**Chiesa* (Cittadella, 2015)
**Il sogno di una Chiesa evangelica* (Libreria Vaticana, 2017)
** *The Dream of a Gospel-Inspired Church: Pope Francis' Ecclesiology* (Coventry Press, 2019)
**Il dono dell’annuncio. Ripensare la Chiesa e la sua missione* (Edizioni San Paolo, 2021)

;Essays
*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Erkebiskop Cesare Nosiglia (1944-) *19919
* Kardinal *Roberto Repole* (1967-) *2014

## Referanser